|  |
| --- |
| 8. SJEDNICA GRADSKOG VIJEĆA GRADA POŽEGE  TOČKA 8. DNEVNOG REDA  PRIJEDLOG ODLUKE  O ODREĐIVANJU DANA BRANITELJA GRADA POŽEGE  PREDLAGATELJ/ IZVJESTITELJ:  GRADONAČELNIK GRADA POŽEGE  Siječanj 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

 GRAD POŽEGA

GRADONAČELNIK

KLASA: 561-01/22-01/1

URBROJ: 2177-1-01/01-22-1

Požega, 21. siječnja 2022.

GRADSKOM VIJEĆU GRADA POŽEGE

PREDMET: Prijedlog Odluke o određivanju Dana branitelja Grada Požege

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21.) i članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13.,19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o određivanju Dana branitelja Grada Požege.

Pravna osnova za donošenje ove Odluke je u odredbama članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o određivanju Dana branitelja Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 561-01/22-01/1

URBROJ: 2177-1-01/01-22-2

Požega, 21. siječnja 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18., 12/19. i 2/20.), Gradonačelnik Grada Požege dana, 21. siječnja 2022. godine, donosi

Z A K L J U Č A K

I. Utvrđuje se Prijedlog Odluke o određivanju Dana branitelja Grada Požege, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradsko vijeće

KLASA: 561-01/22-01/1

URBROJ: 2177-1-02/01-22-3

Požega, \_\_. siječnja 2022.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 8. sjednici, održanoj \_\_. siječnja 2022. godine, d o n o s i

O D L U KU

o određivanju Dana branitelja Grada Požege

I.

Ovom Odlukom, Gradsko vijeće Grada Požege, određuje 13. lipnja Danom branitelja Grada Požege, u spomen na obrambeni i oslobodilački Domovinski rat i na sve žrtve koje su hrvatski branitelji iz Domovinskog rata podnijeli u obrani neovisnosti, teritorijalne cjelovitosti i suvereniteta Republike Hrvatske kao i opstojnosti i slobode hrvatskog naroda, te u čast i u znak zahvalnosti svim hrvatskim braniteljima s područja Grada Požege koji su sudjelovali u oslobađanju i obrani Republike Hrvatske.

II.

Dan branitelja Grada Požege svake se godine obilježava na primjeren, svečan i dostojanstven način, pod pokroviteljstvom Gradonačelnika Grada Požege.

III.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o određivanju Dana branitelja Grada Požege

Ovom Odlukom određuje 13. lipnja Danom branitelja Grada Požege, u spomen na obrambeni i oslobodilački Domovinski rat i na sve žrtve koje su hrvatski branitelji iz Domovinskog rata podnijeli u obrani neovisnosti, teritorijalne cjelovitosti i suvereniteta Republike Hrvatske kao i opstojnosti i slobode hrvatskog naroda, te u čast i u znak zahvalnosti svim hrvatskim braniteljima s područja Grada Požege koji su sudjelovali u oslobađanju i obrani Republike Hrvatske,

Dan branitelja Grada Požege svake bi se godine obilježavao na primjeren, svečan i dostojanstven način, pod pokroviteljstvom Gradonačelnika Grada Požege.

U Gradskoj vijećnici Grada Požege dana, 15. prosinca 2021. godine održan je sastanak gradonačelnika Požege, dr.sc. Željka Glavića s predstavnicima udruga proisteklih iz Domovinskog rata s područja Grada Požege na kojemu je predloženo da se 13. lipnja proglasi Danom branitelja Grada Požege. Zahvala je to svim braniteljima na doprinosu koji su nesebično dali tijekom 1991. i kasnije u stvaranju novije hrvatske povijesti. Upravo bi ova obljetnica bila jedan od trajnih podsjetnika da će se uspomena na njihovu žrtvu trajno zadržati u sjećanju.

Podsjetimo, 13. lipnja obilježava se godišnjica osnutka 63. samostalnog bataljuna, jedne od najstarijih postrojbi iz Domovinskog rata na čiji uspjeh moramo biti ponosni. Dana, 7. lipnja 1991. godine na stadionu Nogometnog kluba Dinamo u Vidovcima postrojili su se prvi dragovoljci Zbora narodne Garde Požega, ispred svog zapovjednika Miljenka Crnjca, a 13. lipnja potpisani su prvi profesionalni ugovori u Vidovcima i Orahovici - tako je stvoren 63. samostalni bataljun, kasnije bojna, profesionalna postrojba koja je u jesen, iste godine postala okosnica 123. požeške brigade Hrvatske vojske. Prve borbene zadaće „odrađene“ su na istočnom bojištu, a potom i na zapadnoslavonskom. Zbog svega što je učinila u Domovinskom ratu, 3. listopada 2012. godine 63. bojna je odlikovana od predsjednika RH, Redom Nikole Šubića Zrinskog za junački čin u ratu i izravnoj ratnoj opasnosti. Kroz postrojbu je prošlo 670 branitelja, poginulo ih je 34, a 150 ih je ranjeno.